Β΄ Ελληνική Ευαγγελική Εκκλησία

Η Β΄ (ή Δεύτερη) Ελληνική Ευαγγελική Εκκλησία είναι η δεύτερη Ευαγγελική εκκλησία που ιδρύθηκε στην Αθήνα.

Ιστορική αναφορά
Ιδρύθηκε το 1924 από πρόσφυγες που εγκατέλειψαν τις εστίες τους μετά την Μικρασιατική Καταστροφή. Αρχικά εκκλησιάζονταν στο Βασιλικό Παρεκκλήσι, και αργότερα στην Α΄ Ελληνική Ευαγγελική Εκκλησία και στην Αρμένικη Ευαγγελική Εκκλησία, σύντομα όμως θέλησαν να δημιουργήσουν ένα δικό τους ευκτήριο οίκο. Το 1929 έχτισαν εκκλησιαστικό κτήριο στο Κουκάκι της Αθήνας, στο οποίο η εκκλησία στεγάζεται μέχρι σήμερα.

Πρώτος Ποιμένας της εκκλησίας ήταν ο Ξενοφών Μόσχου, ο οποίος είχε διατελέσει Ποιμένας της εκκλησίας της Σμύρνης, από το 1893 ως το 1922. Μετά το τέλος του Β΄ Παγκοσμίου Πολέμου, και αφού ο Μόσχου είχε πεθάνει, την ποιμαντορία της εκκλησίας μέχρι το 1962, ανέλαβε ο Γεώργιος Χατζηαντωνίου. Στην Β΄ Ελληνική Ευαγγελική Εκκλησία, διακόνησαν επίσης ως Ποιμένες και οι Γεώργιος Παιδάκης (1963-1984), Χρήστος Κοντόπουλος (1984-1987), Απόστολος Μπλιάτης (1988-2002), και Γεώργιος Αδάμ (2002-σήμερα).

Σύνδεσμοι
Επίσημη σελίδα (σε μορφή archive)

Προτεσταντικές εκκλησίες
Χριστιανικοί ναοί στην Αθήνα
Ελληνική Ευαγγελική Εκκλησία